Մարկուս Ռիվա

Մարկուս Ռիվա (լատիշերեն՝ Markus Riva), իսկական անուն-ազգանունը՝ Միքելիս Լաքսա (լատիշերեն՝ Miķelis Ļaksa, հոկտեմբերի 2, 1986(1986-10-02), Տալսի, Լատվիական ԽՍՀ, ԽՍՀՄ), լատվիացի երգիչ և երաժշտական պրոդյուսեր; Թողարկել է մի շարք երաժշտական ալբոմներ, որոնցից առաջինը՝ Ticu-ն, 2009 թվականին։


== Կենսագրություն ==
Չորս տարեկանում առաջին անգամ խաղացել է մանկական ներկայացման մեջ։ Պատանեկան տարիքում ելույթ է ունեցել Ռիգայի մայր տաճարի տղաների երգչախմբում։ Հետագայում երիտասարդական հաղորդումներ է վարել, աշխատել է Capital FM ռադիոյում՝ որպես DJ, երաժշտություն է գրել մի շարք հեռուստաշոուների համար, երգել է, երաժշտական ալբոմներ է թողարկել։ Առաջին ալբոմին՝ 2009 թվականին թողարկված Ticu-ին հաջորդել է Songs from NYC («Երգեր Նյու Յորք քաղաքից») ալբոմը (2010 թ.), երեք տարի անց՝ երրորդ ալբոմը՝ How It Feels խորագրով։ 2017 թվականից ի վեր՝ Ռիվան է TV3 Latvia հեռուստաալիքով վարում X Faktors հեռուստաշոուն՝  The X Factor-ի լատվիական տարբերակը։
Նա խոստովանել է, որ արվեստում իրեն ներշնչում են հատկապես Բեյոնսեն, Ռոբինը և Վուդի Ալենը։
Եվրատեսիլի երգի մրցույթին Լատվիան ներկայացնելու իրավունք նվաճելու նպատակով Մարկուս Ռիվան մասնակցել է երգի ընտրության հանրապետական փուլում ծավալված մրցակցությանը։
2015 թվականին թողարկել է իր առաջին ռուսերեն սինգլը՝ վերնագրելով “Taty”, որի տեսաձայնագրությունը պատրաստել է Ալան Բադոևը (այն արժանացել է Music Box Ru-ի «Լավագույն դեբյուտ» մրցանակին)։ Այդ սինգլի անգլերեն տարբերակը՝ “Take Me Down” խորագրով, նա կատարել է Եվրատեսիլի համար երգի ընտրության հանրապետական մրցույթում և հասել մինչև հանրապետական ընտրական փուլի եզրափակիչ։ Ի դեպ, եվրոպական երգի այդ հեղինակավոր ստուգատեսին մասնակցելու նպատակով կազմակերպվող հանրապետական ընտրական մրցույթներին Մարկուսը մասնակցել է վեց անգամ անընդմեջ՝ 2014-ից 2019 թվականներին։
2014 թվականին իր "Lights On" երգով հանրապետական ընտրական փուլում գրավել է տասնմեկերորդ տեղը, 2015-ին իր „Take Me Down” երգով հասել է հանրապետական ընտրական փուլի սուպերեզրափակիչ և գրավել երկրորդ տեղը՝ հաղթանակը զիջելով «Ամինատա» երաժշտախմբի «Love Injected» երգին։
2016-ին իր "I Can" երգով հասել է կիսաեզրափակիչ և ի վերջո զբաղեցրել երրորդ տեղը։ Այդ նույն տարվա ապրիլին մասնակցել է ամերիկյան հանրաճանաչ երգչուհի Մրայա Քերրիի՝ Ռիգայում կազմակերպված համերգին՝ որպես օժանդակող արտիստ։
2017-ին  „Dynamite” երգով զբաղեցրել է վեցերորդ տեղը, 2018-ին՝  „This Time” երգով՝ հինգերորդ տեղը։ 2019 թվականին, կրկնեով 2015-ի հաջողությունը, լատվիական «Սուպերնովա» հեռուստասերիալի գլխավոր մեղեդի հանդիսացող «You Make Me So Crazy» երգով հասել է սուպերեզրափակիչ, որտեղ ամենավճռական մրցակցությունում զիջել է «Carousel» երաժշտախմբի «That Night» երգին և գրավել երկրորդ տեղը։


== Սկավառակագրություն ==


=== Ստուդիական ալբոմներ ===
Ticu (2009)
Songs from NYC  (2010)
How It Feels (2013)
MR (2015)
I CAN (2018)


=== Սինգլներ ===
"Fire" (2013)
"We Dance for Reason" (2014)
"Lights On" (2014)
"Forever" (2014)
"Take Me Down" (2014)
"Taty" (2015)
"Красива Сильно" (feat. Arthur Dennys) (2015)
"Take Me Away" (2015)
"I Can" (2016)
"Love Me Harder" (2016)
"Laika Upe" (2016)
"Ты Влюблена" (2016)
"Saucu Tevi Vēl" (2016)
"Река любви" (2016)
"Dynamite" (2017)
"Девушка с Глянца" (2017)
"Ko sirds mana jūt" (2017)
"Южные ветра" (feat. Arthur Dennys) (2017)
"Не зови" (2017)
"Kā būs, tā būs" (2017)
"This Time" (2017)
"Ziemassvētkos" (2017)
"Куда ночь заведёт" (2018)
"Не відпускай" (with Мята) (2018)
"Nevaru Tā" (2018)
"Свадхистхана" (2018)
"Last Dance" (with Aminata) (2018)
"По венам алкоголь" / "You Make Me So Crazy" (2018)


== Ծանոթագրություններ ==


== Արտաքին հղումներ ==
http://markus-riva.com Մարկուս Ռիվա. պաշտոնական կայք